Kto sme?
Pri vzniku občianskeho združena beh.sk boli a ešte stále aj sú traja ľudia. Z východu je to Peter Buc, zo stredu Slovenska je to František Földeš, aj keď momentálne žijúci v Bratislave, no a tým tretím do partie je Ľuboš Ferenc čo je zástupca západu. Myslím si, že tieto osoby a ich bežecké aktivity  sú známe nielen v oblasti kde žijú, ale aj v rámci celého Slovenska.

Prečo sme vznikli?
V stručnosti povedané a napísané, lebo nám už liezlo na nervy počúvať večné ponosovanie sa našich spolubežcov.
Ináč povedané. Už pár rokov sa na Bežeckej stránke viac či menej pravidelne objavujú ponosy nad tým ako to u nás nefunguje čo sa týka bežeckého hnutia a ako sa nikto o nič nestará, no a tak sme si povedali, že dosť bolo rečí a treba prejsť od slov k činom a tak sme založili toto občianske združenie. Ale zas neočakávajte, že títo vyššie spomenutý traja „somári“ majú čarovný prútik, alebo Arabelin prsteň a od zajtra bude všetko ináč a bez problémov. Ak neprídate ruku k dielu aj vy, tak sa nič nezmení.

Nedá mi nenapísať, že nie sme žiadny „na truc podnik“ proti SBS. Práve naopak máme ambíciu pomocť práve tam, kde sa to SBS nedarí. 

Čo chceme?

Ako sme už napísali vyššie, tak chceme do diania v bežeckom hnutí zapojiť čo najväčšie množstvo ľudí fandiacich behu. Keďže nie každý môže pridať doslovne ruku dielu, tak by sme sa na Vás obrátiť s výzvou poukázania 2% z daní v prospech nášho a dúfajme, že aj Vášho  občianského združenia. Pýtate sa a čo ďalej?  Čo chceme s Vašími peniazmi urobiť? Kde je istota, že sa „nenabalíme“ len my a bežcom sa zase nič z toho nedostane? 
Pokusíme sa Vám dať na tieto otázky odpovede.

Čo chceme s Vašími peniazmi  urobiť? 
Ako jednou z priorít si kladieme po dohode s SBS podporiť SBL. Chceli by sme vďaka Vaším peniažkom zabezpečiť odmeny pre najlepších v rámci celej súťaže a tak zatraktívniť túto súťaž. Ale nemyslíme len na tých najlepších. Chceli by sme podporiť každý beh zaradený do bežeckej ligy nejakou finančnou čiastkou, ktorá by však bola účelovo viazaná na použitie v tombole, tak, aby mali všetci šancu na nejakú tu výhru.
Ďaľšiou vecou do ktorej by sme sa chceli pustiť je kazdoročne usporiadať ankety typu aké nedávno bežali na Bezeckej stránke t.j. Najlepší pretek roku, Objav roku, možno Vrchár roku, Najlepší veterán, ...
A keďže nikto z neba učený nespadol, tak sme samozrejme otvorený aj Vaším návrhom.

Kde je istota, že nám nejde len o to „nabaliť“ sa?
Asi jedinou zárukou toho, že to tak nie je sú naše mená a naše doterajšie aktivity. Ak nie sú niekomu známe aktivity Petra Buca (výpomoc mnohým organizátorom bežeckých podujatí na východe ) a Fera Földeša (Fiľakovský kros), tak si dovolíme tvrdiť, že o existencii Bežeckej stránky už počul takmer každý na celom území Slovenska
Ďaľšou našou ponukou ako zabezpečiť verejnú kontrolu nad peniažkami je transparentnosť. Chceme viesť na webovej stránke viesť „verejné“ účtovnictvo z ktrého bude každému jasné kedy a kam sa presúvajú peniaze.